ການຍ່າງເພື່ອສັນຕິພາບ

***ການຍ່າງເພື່ອສັນຕິພາບ*** (Walk for Peace) ຫຼື ການຍ່າງເພື່ອສັນຕິພາບ ແມ່ນການຈາຣິກແສຫວງບຸນໄລຍະທາງໄກໃນສະຫະລັດອາເມລິກາ ທີ່ລິເລີ່ມໂດຍຄະນະສົງຈາກສູນວິປັດສະນາພາວະນາ ເຮືອງດ້າວ ໃນເມືອງ ຟອດ ເວີດ, ລັດ ເທັກຊັສ ເພື່ອມຸ່ງໜ້າໄປສູ່ ວໍຊິງຕັນ ດີຊີ  ໂດຍມີຈຸດປະສົງເພື່ອສົ່ງເສີມສັນຕິພາບ, ຄວາມເມດຕາກະລຸນາ ແລະ ການບໍ່ໃຊ້ຄວາມຮຸນແຮງ.

ການຍ່າງໄດ້ເລີ່ມຂຶ້ນໃນວັນທີ 26 ຕຸລາ 2025 ແລະ ກວມເອົາໄລຍະທາງປະມານ 2,300 ໄມ (3,700 ກິໂລແມັດ). ພວກເພິ່ນໄດ້ເດີນທາງເຖິງ ວໍຊິງຕັນ ດີຊີ ໃນວັນທີ 10 ກຸມພາ 2026 ຫຼັງຈາກໃຊ້ເວລາເດີນທາງ 108 ມື້. ຄະນະສົງໄດ້ມີໝາຊື່ວ່າ "ອາໂລກາ" (Aloka) ຮ່ວມເດີນທາງໄປນຳ ເຊິ່ງໄດ້ກາຍເປັນສັນຍະລັກທີ່ໂດດເດັ່ນຕະຫຼອດການເດີນທາງ

ຄະນະສົງໄດ້ບັນທຶກການເດີນທາງຂອງພວກເພິ່ນໃນຫຼາຍສື່ສັງຄົມອອນລາຍ. ນັບຕັ້ງແຕ່ສ້າງເພຈ ເຟສບຸກ ໃນວັນທີ 8 ພະຈິກ 2025, ມັນໄດ້ເຕີບໂຕຢ່າງໄວວາ, ມີຜູ້ຕິດຕາມເຖິງ 1 ລ້ານຄົນໃນວັນທີ 11 ມັງກອນ 2026 ແລະ ເພີ່ມເປັນ 2 ລ້ານຄົນໃນພຽງແຕ່ 11 ວັນຕໍ່ມາ.  ມາຮອດວັນທີ 14 ກຸມພາ 2026, ພວກເພິ່ນມີຜູ້ຕິດຕາມ 2.9 ລ້ານຄົນໃນ ເຟສບຸກ ແລະ 1.9 ລ້ານຄົນໃນ ອິນສະຕາແກມ.

## ຄວາມເປັນມາ
ການຈາຣິກແສຫວງບຸນຄັ້ງນີ້ຈັດຂຶ້ນໂດຍກຸ່ມພຣະສົງສາຍເຖຣະວາດ 24 ອົງ ທີ່ສັງກັດສູນວິປັດສະນາພາວະນາ ເຮືອງດ້າວ ໃນເມືອງ ຟອດເວີດ, ເທັກຊັສ ເຊິ່ງລິເລີ່ມໂດຍ ພຣະພິກຂຸ ປັນຍາກາຣະ (Bhikkhu Paññakāra). ໂດຍໄດ້ຮັບແຮງບັນດານໃຈຈາກຄຳສອນຂອງພຣະພຸດທະເຈົ້າ, ການຍ່າງເພື່ອສັນຕິພາບມີຈຸດປະສົງເພື່ອສ້າງ "ຄວາມຮັບຮູ້ເລື່ອງສັນຕິພາບ,  ຄວາມຮັກ ແລະ ຄວາມເມດຕາກະລຸນາໄປທົ່ວອາເມລິກາ ແລະ ທົ່ວໂລກ".

## ເສັ້ນທາງ ແລະ ຄວາມຄືບໜ້າ
ການຍ່າງເລີ່ມຈາກ ຟອດເວີດ, ເທັກຊັສ ໂດຍໃຊ້ເສັ້ນທາງຜ່ານພາກຕາເວັນອອກສ່ຽງໃຕ້ຂອງສະຫະລັດ, ຜ່ານລັດຕ່າງໆ ເຊັ່ນ ລຸຍເຊຍນາ, ລັດມິດຊິດຊິບປີ, ອາລາບາມາ ແລະ ຈໍເຈຍ. ຈາກນັ້ນເສັ້ນທາງໄດ້ມຸ່ງໜ້າໄປທາງເໜືອຜ່ານ ຄາໂຣໄລນາ ແລະ ເວີຈິເນຍ ກ່ອນຈະສິ້ນສຸດທີ່ ວໍຊິງຕັນ ດີຊີ. ຄະນະສົງຮັກສາຄວາມໄວໃນການຍ່າງຫຼາຍກວ່າ 20 ໄມຕໍ່ມື້. ໂດຍປົກກະຕິແລ້ວພວກເພິ່ນເລີ່ມຍ່າງລະຫວ່າງເວລາ 6:30-7:00 ໂມງເຊົ້າ. 

ຈະມີການຈັດ "ການສົນທະນາແບ່ງປັນສັນຕິພາບ" (Peace sharing talk) ໃນຊ່ວງພັກທ່ຽງຂອງທຸກໆມື້ຖ້າສະພາບອາກາດອຳນວຍ. ແລະ ມີການສົນທະນາອີກຄັ້ງຢູ່ຈຸດພັກແຮມໃນຕອນກາງຄືນ, ນອກຈາກນັ້ນຍັງເປີດໂອກາດໃຫ້ສາທາລະນະຊົນໄດ້ເຂົ້າຢ້ຽມຢາມ. ພຣະສົງ 3 ອົງ ລວມທັງຫົວໜ້າຄະນະ ພຣະພິກຂຸ ປັນຍາກາຣະ ໄດ້ເລືອກທີ່ຈະຍ່າງຕີນເປົ່າໃນບາງສ່ວນຂອງການເດີນທາງ. 

ຄະນະສົງໄດ້ມີປະຕິສຳພັນກັບມວນຊົນໂດຍຜ່ານຄວາມສະຫງົບ ແລະ ການສື່ສານທີ່ສັນຕິ. ພວກເພິ່ນໄດ້ແຈກ "ສາຍສີນແຫ່ງສັນຕິພາບ" (Peace bracelets) ໃຫ້ກັບຜູ້ທີ່ພົບເຫັນ ເຊິ່ງເປັນສັນຍະລັກແຫ່ງການຄຸ້ມຄອງ ແລະ ຄຳອວຍພອນຕາມຫຼັກພຸດທະສາດສະໜາ. ການຍ່າງຄັ້ງນີ້ໄດ້ຮັບການຕອບຮັບເປັນຢ່າງດີໃນຊຸມຊົນຕ່າງໆ ໂດຍສື່ທ້ອງຖິ່ນ ແລະ ຜູ້ໃຊ້ໂຊຊຽວມີເດຍໄດ້ໃຫ້ຄວາມສົນໃຈກັບພາບລັກທີ່ແປກຕາຂອງກຸ່ມຜູ້ຈາຣິກໃນຊຸດຈີວອນແບບດັ້ງເດີມທີ່ເດີນທາງດ້ວຍຕີນ.

## ອຸບັດຕິເຫດທາງຖະໜົນ
ໃນວັນທີ 19 ພະຈິກ 2025, ຂະນະທີ່ຄະນະສົງກຳລັງຍ່າງຢູ່ຖະໜົນ ທາງຫຼວງ 90 ໃກ້ເມືອງ ເດຕັນ, ເທັກຊັສ, ລົດບັນທຸກຄັນໜຶ່ງໄດ້ຕຳລົດນຳຂະບວນຂອງກຸ່ມ. ແຮງກະແທກເຮັດໃຫ້ລົດນຳຂະບວນກະເດັນໄປຕຳພຣະສົງ 2 ອົງທີ່ຍ່າງຢູ່ຂ້າງທາງ ເຮັດໃຫ້ໄດ້ຮັບບາດເຈັບສາຫັດ. ພຣະອາຈານ ມະຫາ ດຳ ພົມມະສັນ (Phra Ajarn Maha Dam Phommasan) ໄດ້ຮັບບາດເຈັບຮຸນແຮງ  ແລະ ຖືກນຳສົ່ງໂຮງໝໍ ອະນຸສອນ ເຮີມັນ ໃນ ຮູສຕັນ ດ້ວຍເຮືອບິນເຮລີກອບເຕີ. ສ່ວນທ່ານ ເຈສຊີ (Jesse) ອາສາສະໝັກຄະລາວາດທີ່ໄດ້ຮັບເຊີນໃຫ້ເຂົ້າຮ່ວມຕັ້ງແຕ່ເລີ່ມຍ່າງໃນ ເທັກຊັສ ກໍ່ໄດ້ຮັບການປິ່ນປົວໂດຍລົດໂຮງໝໍຍ້ອນບາດເຈັບບໍ່ຮຸນແຮງເທົ່າ. received treatment by ambulance for less severe injuries.

ບາດເຈັບຂອງພຣະອາຈານ ມະຫາ ດຳ ແມ່ນຮຸນແຮງຈົນຕ້ອງໄດ້ຮັບການຜ່າຕັດໃນຕົ້ນເດືອນທັນວາ ເຊິ່ງສົ່ງຜົນໃຫ້ຕ້ອງໄດ້ຕັດຂາເບື້ອງລຸ່ມ ແລະ ຕີນ. ຕາມຖະແຫຼງການຈາກຊຸມຊົນ ການຍ່າງເພື່ອສັນຕິພາບ, ເພິ່ນໄດ້ເຊົາເປັນປົກກະຕິພາຍໃຕ້ການເບິ່ງແຍງຂອງແພດ ແລະ ມີກຳລັງໃຈທີ່ດີ. ເຖິງຈະມີອຸບັດຕິເຫດ, ຜູ້ຈັດງານຢືນຢັນວ່າຄະນະຈະດຳເນີນການຈາຣິກຕໍ່ໄປສູ່ ວໍຊິງຕັນ ດີຊີ ແລະ ຂໍແຮງສະໜັບສະໜູນຈາກຜູ້ຕິດຕາມ. ຫຼັງຈາກ ເຈສຊີ ເຊົາແລ້ວ ເພິ່ນກໍ່ກັບມາຮ່ວມເດີນທາງຕໍ່ດ້ວຍຫົວໃຈທີ່ມຸ່ງໝັ້ນ. ໃນຕົ້ນເດືອນມັງກອນ 2026, ພຣະສົງທີ່ບາດເຈັບໄດ້ກັບໄປທີ່ວັດລາວພຸດທະຂັນຕິ ໃນເມືອງ ສະເນລວິວ, ຈໍເຈຍ ແລະ ໄດ້ກັບມາພົບກັບຄະນະຍ່າງສັນຕິພາບອີກຄັ້ງຫຼັງຈາກພັກຟື້ນ.

## ອາໂລກາ ໝາແຫ່ງສັນຕິພາບ
ຕົວລະຄອນສຳຄັນໃນການຍ່າງເພື່ອສັນຕິພາບແມ່ນ ອາໂລກາ, ໝາເນັດຈາກອິນເດຍທີ່ເຄີຍຮ່ວມຍ່າງເພື່ອສັນຕິພາບໃນອິນເດຍມາກ່ອນ ແລະ ຕໍ່ມາໄດ້ກາຍເປັນສ່ວນໜຶ່ງຂອງການຈາຣິກໃນສະຫະລັດ. ມັກຈະເຫັນມັນຍ່າງນຳໜ້າຂະບວນ ຫຼື ພັກຜ່ອນຄຽງຂ້າງຄະນະສົງ ແລະ ມີຜູ້ຕິດຕາມຈຳນວນຫຼາຍໃນສື່ສັງຄົມອອນລາຍ.

ໂພສຈາກເພຈທາງການຂອງ ການຍ່າງເພື່ອສັນຕິພາບ ປະກາດວ່າ ອາໂລກາ ຈະເຂົ້າຮັບການຜ่าຕັດທີ່ສູນສັດຕະວະແພດ ຊາລສ໌ຕັນ (CVRC) ໂດຍບໍ່ເສຍຄ່າໃຊ້ຈ່າຍ ສຳລັບບັນຫາຂາຊຳເຮື້ອໃນວັນທີ 12 ມັງກອນ 2026. ອາການກ່ຽວກັບເສັ້ນເອັນ (CCL) ຈຳເປັນຕ້ອງໄດ້ຮັບການຜ່າຕັດ (TPLO). ມັນຈະຕ້ອງໄດ້ຖືກຈຳກັດການເຄື່ອນໄຫວເພື່ອພັກຟື້ນ ແລະ ຈະກັບມາຍ່າງຕໍ່ກັບຄະນະໄປສູ່ ວໍຊິງຕັນ ດີຊີ ຫຼັງຈາກຜ່ານໄປ 2-3 ມື້.

## ຄັງຮູບພາບ

File:Walk for peace 2060015.jpg|ເຟຣເດຣິກສ໌ເບີກ, ເວີຈິເນຍ
File:Walk for Peace - Washington DC - 2026-02-11 - NMAAHC monks.jpg|ວໍຊິງຕັນ ດີຊີ
File:Walk for Peace - Washington DC - 2026-02-11 - Washington Monument - Venerable Bhikkhu Paññākāra.jpg|ພະພິກຂຸ ປະນຍາກາຣ ຍ່າງຜ່ານອະນຸສາວະລີວໍຊິງຕັນ

## ອ້າງອີງ
## ລິ້ງພາຍນອກ 
* Peace Walk official page on Facebook
* Aloka the Peace Dog on Instagram